મુલુંડ-વેસ્ટમાં કેટલીક જગ્યાએ આવા લાલ રંગના ઇલેક્ટ્રિક બૉક્સના દરવાજા ખુલ્લા પડેલા કે તૂટી ગયેલા જોવા મળ્યા છે અને સામાન્ય જનતાને એટલું તો ભાન છે જ કે જો કોઈ પણ ઇલેક્ટ્રિકલ વસ્તુને ભીનો હાથ લાગે તો શૉક લાગવાની શક્યતાઓ વધી જાય છે, પરંતુ જો આપણા અધિકારીઓ જ આવી નાની પણ મહત્વની વાત ભૂલીને તેની જવાબદારીથી હાથ ધોવા લાગે તો મુલુંડવાસીઓનું કોણ? ભરવરસાદમાં આવા ઇલેક્ટ્રિક બૉક્સ ખુલ્લા મૂકી દીધાં છે. જો એમાં શૉર્ટ-સર્કિટ થતાં આગ લાગી તો મુલુંડવાસીઓ MSEBનું ગળું પકડે કે MTNLનું એમાં પણ વિચાર કરવો પડશે.